title: Kommissionens gennemførelsesforordning (EU) nr. 1097/2011 af 25. oktober 2011 om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

text:
               1.11.2011

               DA

               Den Europæiske Unions Tidende

               L 285/2

         KOMMISSIONENS GENNEMFØRELSESFORORDNING (EU) Nr. 1097/2011
   af 25. oktober 2011
   om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9, stk. 1, litra a), og
   ud fra følgende betragtninger:

               (1)

               Bilag I til forordning (EF) nr. 1183/2005 indeholder en liste over fysiske og juridiske personer, enheder eller organer, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 8. juli 2011 godkendte sanktionskomitéen under FN’s Sikkerhedsråd ændringer til listen over personer og enheder, hvis midler skal indefryses. Bilag I bør ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EF) nr. 1183/2005 erstattes af teksten i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. oktober 2011.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EUT L 193 af 23.7.2005, s. 1.

      BILAG

            »BILAG I

               Liste over fysiske og juridiske personer, enheder eller organer omhandlet i artikel 2

            A.   FYSISKE PERSONER

                        (1)

                        Frank Kakolele Bwambale (alias (a) Frank Kakorere, (b) Frank Kakorere Bwambale). Nationalitet: congolesisk. Funktion: General i FRADC (uden udstationering pr. juni 2011). Andre oplysninger: (a) Forlod CNDP (Congrès National pour la Défence du Peuple) i januar 2008. (b) Bosiddende i Kinshasa, DR Congo, siden juni 2011. (c) Siden 2010 har han været involveret i aktiviteter, tilsyneladende på vegne af Den Demokratiske Republik Congos regerings Programme de Stabilisation et Reconstruction des Zones Sortant des Conflits Armés (STAREC), herunder deltagelse i en STAREC-mission til Goma og Beni i marts 2011. (d) Tidligere leder af RCD-ML. Den i artikel 5, stk. 1, litra b), omhandlede dato: 10.11.2005.

                        (2)

                        Jérôme Kakwavu Bukande (alias (a) Jérôme Kakwavu, (b) Commandant Jérôme). Titel: General. Nationalitet: congolesisk. Andre oplysninger: (a) Tidligere formand for UCD/FAPC (l'Union des Congolais pour la Démocratie/les Forces Armées du Peuple Congolais). (b) Er pr. juni 2011 tilbageholdt i Makalafængslet i Kinshasa. Den i artikel 5, stk. 1, litra b), omhandlede dato: 10.11.2005.

                        (3)

                        Gaston Iyamuremye (alias: (a) Rumuli, (b) Byiringiro Victor Rumuli, (c) Victor Rumuri, (d) Michel Byiringiro). Fødselsdato: 1948. Fødested: (a) Musanze-distriktet, den nordlige provins, Rwanda. (b) Ruhengeri, Rwanda. Titel: brigadegeneral. Funktion: (a) Formand for FDLR, (b) 2. næstformand for FDLR-FOCA Nationalitet: rwandisk. Andre oplysninger: (a) Bor pr. juni 2011 i Kalonge i den nordlige Kivuprovins. (b) Ifølge flere kilder, herunder Ekspertgruppen for DRC under FN's Sikkerhedsråds Sanktionskomité, er Gaston Iyamuremye anden næstformand for FDLR og betragtes som et kernemedlem af FDLR's militære og politiske ledelse. (c) Gaston Iyamuremye ledede også Ignace Murwanashyaka's (formanden for FDLR) kontor i Kibua, Den Demokratiske Republik Congo, indtil december 2009. Den i artikel 5, stk. 1, litra b), omhandlede dato: 23.12.2010.

                        (4)

                        Germain Katanga. Titel: General. Nationalitet: congolesisk. Andre oplysninger: (a) overgivet til Den Internationale Straffedomstol (ICC) af regeringen i DR Congo den 18.10.2007. (b) Leder af FRPI. Den i artikel 5, stk. 1, litra b), omhandlede dato: 10.11.2005.

                        (5)

                        Thomas Lubanga. Fødested: Ituri, DR Congo. Andre oplysninger: (a) Overført til ICC af de congolesiske myndigheder den 17.3.2006. (b) Formand for UPC/L. Den i artikel 5, stk. 1, litra b), omhandlede dato: 10.11.2005.

                        (6)

                        Khawa Panga Mandro (alias (a) Kawa Panga, (b) Kawa Panga Mandro, (c) Kawa Mandro, (d) Yves Andoul Karim, (e) Chief Kahwa, (f) Kawa, (g) Mandro Panga Kahwa, (h) Yves Khawa Panga Mandro). Fødselsdato: 20.8.1973. Fødested: Bunia, DR Congo. Nationalitet: congolesisk. Andre oplysninger: (a) Arresteret af de congolesiske myndigheder i oktober 2005, frikendt af appelretten i Kisangani, efterfølgende overført til retsmyndighederne i Kinshasa under nye anklager. (b) Er pr. juni 2011 tilbageholdt i Makalacentralfængslet i Kinshasa. (c) Tidligere formand for PUSIC. Den i artikel 5, stk. 1, litra b), omhandlede dato: 10.11.2005.

                        (7)

                        Callixte Mbarushimana. Fødselsdato: 24.7.1963. Fødested: Ndusu/Ruhengeri, den nordlige provins, Rwanda. Nationalitet: rwandisk. Andre oplysninger: (a) Anholdt i Paris den 3. oktober 2010 i henhold til ICC-arrestordre for krigsforbrydelser og forbrydelser mod menneskeheden begået af FDLR-tropper i det nordlige og det sydlige Kivu i 2009 og overført til Haag den 25. januar 2011. (b) Eksekutivsekretær for FDLR og næstformand for FDLR's øverste militærkommando indtil sin anholdelse. Den i artikel 5, stk. 1, litra b), omhandlede dato: 21.3.2009.

                        (8)

                        Iruta Douglas Mpamo (alias (a) Mpano, (b) Douglas Iruta Mpamo). Fødselsdato: (a) 28.12.1965, (b) 29.12.1965. Fødested: (a) Bashali, Masisi, DR Congo (henviser til fødselsdato (a)), (b) Goma, DR Congo (henviser til fødselsdato (b), (c) Uvira). Nationalitet: congolesisk. Andre oplysninger: (a) Opholder sig pr. juni 2011 i Gisenyi, Rwanda. (b) Ejer af/direktør for selskabet Compagnie Aérienne des Grands Lacs og Great Lakes Business Company. Den i artikel 5, stk. 1, litra b), omhandlede dato: 10.11.2005.

                        (9)

                        Sylvestre Mudacumura (alias (a) Radja, (b) Mupenzi Bernard, (c) General Major Mupenzi, (d) General Mudacumura). Funktion: (a) Militær øverstbefalende for FDLR-FOCA. (b) politisk 1. næstformand og leder af FOCA's øverste kommando. Nationalitet: rwandisk. Andre oplysninger: Bor pr. juni 2011 i Kikomaskoven, nær Bogoyi, Walikale i den nordlige Kivu-provins. Den i artikel 5, stk. 1, litra b), omhandlede dato: 10.11.2005.

                        (10)

                        Leodomir Mugaragu (alias: (a) Manzi Leon, (b) Leo Manzi). Fødselsdato: (a) 1954, (b) 1953. Fødselssted: (a) Kigali, Rwanda, (b) Rushashi (den nordlige provins), Rwanda. Funktion: FDLR/FOCA-stabschef med ansvar for administration. Andre oplysninger: (a) Ifølge offentligt tilgængelige kilder og officielle rapporter er Leodomir Mugaragu stabschef for Forces Combattantes Abucunguzi/Combatant Force for the Liberation of Rwanda (FOCA), FDLR's væbnede gren. (b) Ifølge officielle rapporter er Mugaragu en højtstående planlægger for FDLR's militære operationer i den østlige del af Den Demokratiske Republik Congo. (c) Pr. juni 2011 baseret i FDLR's hovedkvarter i Kikomaskoven, nær Bogoyi, Walikale i den nordlige Kivu-provins. Den i artikel 5, stk. 1, litra b), omhandlede dato: 23.12.2010.

                        (11)

                        Leopold Mujyambere (alias (a) Musenyeri, (b) Achille, (c) Frere Petrus Ibrahim. Fødselsdato: (a) 17.3.1962, (b) 1966 (formodentlig). Fødested: Kigali, Rwanda. Nationalitet: rwandisk. Andre oplysninger: (a) Er pr. juni 2011 øverstbefalende for den operationelle sektor i det sydlige Kivu, som nu kaldes »Amazon« i FDLR-FOCA. (b) Bor i Nyakaleke (sydøst for Mwenga i det sydlige Kivu). Den i artikel 5, stk. 1, litra b), omhandlede dato: 21.3.2009.

                        (12)

                        Ignace Murwanashyaka (alias Ignace). Titel: Dr. Fødselsdato: 14.5.1963. Fødested: (a) Butera, Rwanda; (b) Ngoma, Butare, Rwanda. Nationalitet: rwandisk. Andre oplysninger: (a) Formand for FDLR og øverstkommanderende for FDLR's væbnede styrker. (b) Anholdt af de tyske myndigheder den 17. november 2009. Den i artikel 5, stk. 1, litra b), omhandlede dato: 10.11.2005.

                        (13)

                        Straton Musoni (alias I.O. Musoni). Fødselsdato: (a) 6.4.1961, (b) 4.6.1961. Fødested: Mugambazi, Kigali, Rwanda. Nationalitet: rwandisk. Andre oplysninger: (b) Anholdt af de tyske myndigheder den 17. november 2009. (b) Erstattet som 1. næstformand for FDLR. Den i artikel 5, stk. 1, litra b), omhandlede dato: 13.4.2007.

                        (14)

                        Jules Mutebutsi (alias (a) Jules Mutebusi, (b) Jules Mutebuzi, (c) Colonel Mutebutsi). Fødested: 1964, Minembwe, Sydkivu, DR Congo. Nationalitet: congolesisk. Andre oplysninger: (a) Tidligere regional militær næstkommanderende i FARDC for 10. militærregion. (b) Arresteret af de rwandiske myndigheder i december 2007 og har siden boet i delvis frihed i Kigali (har ikke lov til at forlade landet). Den i artikel 5, stk. 1, litra b), omhandlede dato: 10.11.2005.

                        (15)

                        Mathieu Chui Ngudjolo (alias Cui Ngudjolo). Andre oplysninger: (a) Arresteret af MONUC i oktober 2003 i Bunia. (b) Overgivet til Den Internationale Straffedomstol af regeringen i DR Congo den 7. februar 2008. Den i artikel 5, stk. 1, litra b), omhandlede dato: 10.11.2005.

                        (16)

                        Floribert Ngabu Njabu (alias (a) Floribert Njabu, (b) Floribert Ndjabu, (c) Floribert Ngabu, (d) Ndjabu). Andre oplysninger: (a) Formand for FNI. (b) Under husarrest i Kinshasa siden marts 2005. (c) Overført til Haag den 27. marts 2011 for at vidne i ICC-retssagerne. Den i artikel 5, stk. 1, litra b), omhandlede dato: 10.11.2005.

                        (17)

                        Laurent Nkunda (alias (a) Laurent Nkunda Bwatare, (b) Laurent Nkundabatware, (c) Laurent Nkunda Mahoro Batware, (d) Laurent Nkunda Batware, (e) General Nkunda, (f) Nkunda Mihigo Laurent, (g) Chairman, (h) Papa Six). Fødselsdato: (a) 6.2.1967, (b) 2.2.1967. Fødested: Nordkivu/Rutshuru, DR Congo (henviser til fødselsdato (a)). Nationalitet: congolesisk. Andre oplysninger: (a) Tidligere general i RCD-G. (b) Stifter af National Congress for the People’s Defense, 2006. (c) Senior officer i Rally for Congolese Democracy-Goma (RCD-G), 1998-2006. (d) Officer i Rwandan Patriotic Front (RPF), 1992-1998. (e) Arresteret af de rwandiske myndigheder i Rwanda i januar 2009 og erstattet som den øverstbefalende for CNDP. (f) Under husarrest i Kigali. Den i artikel 5, stk. 1, litra b), omhandlede dato: 10.11.2005.

                        (18)

                        Félicien Nsanzubukire (alias Fred Irakeza). Funktion: Første bataljonsleder af FDLR-FOCA (baseret i Uvira-Sange-området i det sydlige Kivu). Fødselsdato: 1967. Fødested: Murama, Kinyinya, Rubungo, Kigali, Rwanda. Nationalitet: rwandisk. Andre oplysninger: (a) Medlem af FDLR i hvert fald siden 1994 og har opereret i den østlige del af Den Demokratiske Republik Congo siden oktober 1998. (b) Bor pr. juni 2011 i Magunda, Mwenga-området i det sydlige Kivu. Den i artikel 5, stk. 1, litra b), omhandlede dato: 23.12.2010.

                        (19)

                        Pacifique Ntawunguka (alias (a) Colonel Omega, (b) Nzeri, (c) Israel, (d) Pacifique Ntawungula). Funktion: Øverstbefalende for den operationelle sektor i det nordlige Kivu »SONOKI« af FDLR-FOCA. Fødselsdato: (a) 1.1.1964, (b) 1964 (formodentlig). Fødested: Gaseke, Gisenyi-provinsen, Rwanda. Nationalitet: rwandisk. Andre oplysninger: Bor pr. juni 2011 i Matembe i det nordlige Kivu. Den i artikel 5, stk. 1, litra b), omhandlede dato: 21.3.2009.

                        (20)

                        James Nyakuni. Nationalitet: ugandisk. Den i artikel 5, stk. 1, litra b), omhandlede dato: 10.11.2005.

                        (21)

                        Stanislas Nzeyimana (alias (a) Deogratias Bigaruka Izabayo, (b) Bigaruka, (c) Bigurura, (d) Izabayo Deo (e) Jules Mateso Mlamba). Funktion: Næstkommanderende for FDLR-FOCA. Fødselsdato: (a) 1.1.1966, (b) 1967 (formodentlig), (c) 28.8.1966. Fødested: Mugusa (Butare), Rwanda. Nationalitet: rwandisk. Andre oplysninger: Bor pr. juni 2011 i Mukoberwa i det nordlige Kivu. Den i artikel 5, stk. 1, litra b), omhandlede dato: 21.3.2009.

                        (22)

                        Dieudonné Ozia Mazio (alias (a) Ozia Mazio, (b) Omari, (c) Mr Omari). Funktion: Formand for FEC (Fédération des Entreprises du Congo) i Aru-området. Fødselsdato: 6.6.1949. Fødested: Ariwara, DR Congo. Nationalitet: congolesisk. Andre oplysninger: Det formodes, at han døde i Ariwara den 23. september 2008. Den i artikel 5, stk. 1, litra b), omhandlede dato: 10.11.2005.

                        (23)

                        Bosco Taganda (alias (a) Bosco Ntaganda, (b) Bosco Ntagenda, (c) General Taganda, (d) Lydia, (e) Terminator, (f) Tango, (g) Tango Romeo, (h) Major. Titel: Brigadegeneral. Funktion: Siden januar 2009 de facto næstkommanderende for de på hinanden følgende anti-FDLR-operationer »Umoja Wetu«, »Kimia II« og »Amani Leo« i det nordlige og det sydlige Kivu. Nationalitet: congolesisk. Fødselsdato: (a) 1973, (b) 1974. Fødested: Bigogwe, Rwanda. Andre oplysninger: (a) Flyttede som barn til Nyamitaba, Masisiområdet i det nordlige Kivu. (b) Bor pr. juni 2011 i Goma og ejer store farme i Ngunguområdet i Masisi-territoriet i det nordlige Kivu. (c) Udnævnt til brigadegeneral i FARDC ved præsidentielt dekret den 11. december 2004 efter Iturifredsaftalerne. (d) Tidligere stabschef i CNDP og blev militær øverstbefalende for CNDP efter anholdelsen af Laurent Nkunda i januar 2009. (e) UPC/L militærkommandør. (f) Stabschef for CNDP/FOCA. Den i artikel 5, stk. 1, litra b), omhandlede dato: 10.11.2005.

                        (24)

                        Innocent Zimurinda (alias Zimulinda). Titel: Oberstløjtnant Fødselsdato: (a) 1.9.1972, (b) 1975. Fødested: Ngungu, Masisi-territoriet, provinsen Nordkivu, DR Congo. Titel: Oberst. Nationalitet: congolesisk. Andre oplysninger: (a) Integreret i FARDC i 2009 som oberstløjtnant, brigadechef i FARDC Kimia II Ops, med base i Ngunguområdet. (b) I juli 2009 forfremmet til fuldgyldig oberst og blev øverstbefalende for FARDC's sektor i Ngungu og senere i Kitchanga i FARDC Kimia II og Amani Leo Operations. (c) Selv om han ikke forekom i Congos præsidents bekendtgørelse af 31. december 2010 om udnævnelse af højtstående officerer i FARDC, fastholdt han de facto sin kommando over FARDC's 22. sektor i Kitchanga og bærer den nyligt tildelte FARDC-rang og -uniform. Den i artikel 5, stk. 1, litra b), omhandlede dato: 23.12.2010.

                  B.   JURIDISKE PERSONER, ENHEDER OG ORGANER

                        (1)

                           Butembo Airlines (alias BAL). Adresse: Butembo, DR Congo. Andre oplysninger: Siden december 2008 har BAL ikke længere operativ godkendelse til flyvning i Den Demokratiske Republik Congo. Den i artikel 5, stk. 1, litra b), omhandlede dato: 13.4.2007.

                        (2)

                           Congomet Trading House. Adresse: Butembo, Nordkivu, DR Congo. Andre oplysninger: (a) Eksisterer ikke længere som et guldhandelshus i Butembo i det nordlige Kivu. (b) Tidligere opført som CONGOCOM. Den i artikel 5, stk. 1, litra b), omhandlede dato: 13.4.2007.

                        (3)

                           Compagnie Aérienne des Grands Lacs (CAGL), (alias Great Lakes Business Company (GLBC)). Adresse: (a) CAGL: Avenue President Mobutu, Goma, (CAGL har også et kontor i Gisenyi, Rwanda) (b) GLBC: Postboks 315, Goma, DR Congo (GLBC har også kontor i Gisenyi, Rwanda). Den i artikel 5, stk. 1, litra b), omhandlede dato: 13.4.2007.

                        (4)

                           Machanga ltd. Adresse: Kampala, Uganda. Andre oplysninger: (a) Guldeksportfirma (Direktører: Rajendra Kumar Vaya og Hirendra M. Vaya). (b) I 2010 blev aktiver, der tilhører Machanga, på kontoen i Emirates Gold, indefrosset af Bank of Nova Scotia Mocatta (UK). Den i artikel 5, stk. 1, litra b), omhandlede dato: 13.4.2007.

                        (5)

                           Tous Pour la Paix et le Développement (alias TPD). Adresse: Goma, Nordkivu, DR Congo. Andre oplysninger: (a) TPD er en ong. (b) Goma med provinskomitéer i det sydlige Kivu, det vestlige Kasai, det østlige Kasai og Maniema. (c) Har officielt indstillet alle aktiviteter siden 2008. (d) I praksis er TPD-kontorer pr. juni 2011 åbne og involveret i sager vedrørende tilbagesendelse af internt fordrevne, initiativer til forsoning af samfund, bilæggelse af jordtvister, osv. Den i artikel 5, stk. 1, litra b), omhandlede dato: 10.11.2005.

                        (6)

                           Uganda Commercial Impex (UCI) ltd. Adresse: (a) Kajoka Street, Kisemente, Kampala, Uganda, (b) postboks 22709, Kampala, Uganda. Andre oplysninger: (a) Guldeksportfirma (Tidligere direktører: Kunal Lodhia og J.V. Lodhia). (b) I januar 2011 meddelte de ugandiske myndigheder komitéen, at Emirates Gold efter en undtagelse for sine kapitalinteresser tilbagebetalte UCI's gæld til Crane Bank i Kampala, hvilket førte til endelig lukning af dets konti. Den i artikel 5, stk. 1, litra b), omhandlede dato: 13.4.2007.«


title: Kommissionens gennemførelsesforordning (EU) nr. 243/2014 af 7. marts 2014 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Bornheimer Spargel/Spargel aus dem Anbaugebiet Bornheim (BGB))

text:
               14.3.2014

               DA

               Den Europæiske Unions Tidende

               L 74/29

      KOMMISSIONENS GENNEMFØRELSESFORORDNING (EU) Nr. 243/2014
   af 7. marts 2014
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Bornheimer Spargel/Spargel aus dem Anbaugebiet Bornheim (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               I medfør af artikel 50, stk. 2, litra a), i forordning (EU) nr. 1151/2012 er Tysklands ansøgning om registrering af betegnelsen »Bornheimer Spargel«/»Spargel aus dem Anbaugebiet Bornheim« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. marts 2014.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 286 af 2.10.2013, s. 12.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      TYSKLAND
      Bornheimer Spargel/Spargel aus dem Anbaugebiet Bornheim (BGB)


title: Kommissionens gennemførelsesforordning (EU) 2017/245 af 10. februar 2017 om faste importværdier med henblik på fastsættelse af indgangsprisen for visse frugter og grøntsager

text:
               11.2.2017

               DA

               Den Europæiske Unions Tidende

               L 36/57

         KOMMISSIONENS GENNEMFØRELSESFORORDNING (EU) 2017/245
   af 10. februar 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. februar 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  111,7

                  SN

                  359,5

                  TN

                  311,6

                  TR

                  150,6

                  ZZ

                  233,4

                  0707 00 05

                  MA

                  85,9

                  TR

                  178,9

                  ZZ

                  132,4

                  0709 91 00

                  EG

                  153,4

                  ZZ

                  153,4

                  0709 93 10

                  MA

                  71,6

                  TR

                  203,0

                  ZZ

                  137,3

                  0805 10 22 , 0805 10 24 , 0805 10 28

                  EG

                  44,1

                  IL

                  71,6

                  MA

                  44,1

                  TN

                  52,1

                  TR

                  77,1

                  ZZ

                  57,8

                  0805 21 10 , 0805 21 90 , 0805 29 00

                  EG

                  93,2

                  IL

                  131,2

                  MA

                  90,2

                  TR

                  86,4

                  ZZ

                  100,3

                  0805 22 00

                  IL

                  117,8

                  MA

                  102,6

                  TR

                  60,4

                  ZZ

                  93,6

                  0805 50 10

                  EG

                  88,3

                  TR

                  83,4

                  ZZ

                  85,9

                  0808 30 90

                  CL

                  181,7

                  CN

                  108,8

                  ZA

                  113,2

                  ZZ

                  134,6

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 1069/2014 af 10. oktober 2014 om fravigelse af Rådets forordning (EF) nr. 73/2009 for så vidt angår holdeperioden i forbindelse med ammekopræmien for 2014 i Spanien

text:
               11.10.2014

               DA

               Den Europæiske Unions Tidende

               L 295/47

         KOMMISSIONENS GENNEMFØRELSESFORORDNING (EU) Nr. 1069/2014
   af 10. oktober 2014
   om fravigelse af Rådets forordning (EF) nr. 73/2009 for så vidt angår holdeperioden i forbindelse med ammekopræmien for 2014 i Spanien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 142, litra r), og
   ud fra følgende betragtninger:

               (1)

               I overensstemmelse med artikel 111, stk. 2, andet afsnit, i forordning (EF) nr. 73/2009, kan der ydes en præmie for ammekøer til landbrugere, forudsat at de har holdt et bestemt antal ammekøer på deres bedrift i mindst seks på hinanden følgende måneder fra den dag, hvor ansøgningen om ammekopræmie blev indgivet. Samme forpligtelse gælder, hvis medlemsstaterne betaler en supplerende national ammekopræmie i medfør af artikel 111, stk. 5, i forordning (EF) nr. 73/2009.

               (2)

               Spanien har meddelt Kommissionen, at dele af landet lider under en ekstraordinær og vedvarende tørke, som er en følge af et stort nedbørsunderskud i forhold til det langsigtede gennemsnit efter et utilstrækkeligt antal dage med væsentlig nedbør siden den 1. oktober 2013. Denne vedvarende situation fører til udtørring af græsarealer samt foderknaphed og/eller ringere kvalitet af det foder, der er til rådighed, og skaber således en yderst vanskelig økonomisk situation for landbrugere, hvis bedrifter ligger i de områder, der er ramt af tørken, og som driver ekstensivt opdræt af hele besætninger og skal opfylde kravet om holdeperiode, jf. artikel 111, stk. 2, andet afsnit, i forordning (EF) nr. 73/2009.

               (3)

               Dette har resulteret i en nødsituation med alvorlige praktiske og specifikke problemer for landbrugere med ammekøer på grund af øgede omkostninger til fodring og vanding af dyrene. For at gøre det muligt for landmænd, der opdrætter ammekøer på bedrifter i de områder, der er ramt af tørken, fortsat at opfylde deres finansielle forpligtelser uden at miste retten til at modtage ammekopræmier i medfør af artikel 111 forordning (EF) nr. 73/2009, bør den holdeperiode, der er omhandlet i artikel 111, stk. 2, andet afsnit, i nævnte forordning, afkortes, for så vidt angår ansøgningsåret 2014.

               (4)

               Ifølge datoerne for indgivelse af ansøgningerne om ammekopræmie i den periode, som er fastsat af Spanien, kan den holdeperiode, der er fastsat i artikel 111, stk. 2, i forordning (EF) nr. 73/2009, tidligst udløbe den 2. september 2014 og senest den 10. december 2014. For at sikre, at alle berørte landbrugere kan drage fordel af undtagelsen, bør denne forordning gælde med tilbagevirkende kraft.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   Uanset artikel 111, stk. 2, andet afsnit, i forordning (EF) nr. 73/2009, afkortes, for så vidt angår kalenderåret 2014, den minimumsholdeperiode, der er omhandlet i den nævnte bestemmelse, til fem på hinanden følgende måneder fra datoen for indgivelse af ansøgningen om ammekopræmie.
   Første afsnit finder anvendelse på landbrugere, hvis bedrifter er beliggende i de spanske selvstyrende regioner, der er opført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. august 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. oktober 2014.

            På Kommissionens vegne

         José Manuel BARROSO

            Formand

      (1)  EUT L 30 af 31.1.2009, s. 16.

      BILAG
      Selvstyrende regioner i Spanien, jf. artikel 1

                  Andalucía

                  Murcia

                  Valencia

                  Aragón

                  Baleares

                  Castilla-La Mancha

                  Castilla y León

                  Cataluña

                  Madrid

                  Extremadura


title: Kommissionens gennemførelsesforordning (EU) nr. 1245/2013 af 28. november 2013 om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Fourme de Montbrison (BOB))

text:
               4.12.2013

               DA

               Den Europæiske Unions Tidende

               L 323/11

         KOMMISSIONENS GENNEMFØRELSESFORORDNING (EU) Nr. 1245/2013
   af 28. november 2013
   om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Fourme de Montbrison (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske oprindelsesbetegnelse »Fourme de Montbrison«, der er registreret i overensstemmelse med Kommissionens forordning (EU) nr. 917/2010 (2).

               (2)

               Formålet med ansøgningen er at ændre varespecifikationen ved at uddybe beviset for oprindelsen, fremstillingsmetoden, mærkningen, de nationale krav og kontrolmyndighedernes kontaktoplysninger.

               (3)

               Kommissionen har gennemgået den pågældende ændring og konkluderet, at den er berettiget. Da der er tale om en mindre ændring, jf. artikel 53, stk. 2, tredje afsnit, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 til 52 —

         VEDTAGET DENNE FORORDNING:
   Artikel 1
   Varespecifikation for den beskyttede oprindelsesbetegnelse »Fourme de Montbrison« ændres i overensstemmelse med bilag I til denne forordning.
   Artikel 2
   Det konsoliderede enhedsdokument med de vigtigste elementer af varespecifikationen findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 269 af 13.10.2010, s. 21.

      BILAG I
      I varespecifikationen for den beskyttede oprindelsesbetegnelse »Fourme de Montbrison« foretages følgende ændringer:
      1.   Afsnit II »Varebeskrivelse«

                  —

                  Følgende organoleptiske beskrivelse tilføjes varebeskrivelsen: »»Fourme de Montbrison« har en ensartet, lidt fast tekstur og smelter i munden. Den har en fin og parfumeret duft og en mælke- og frugtagtig smag med kun lidt blåskimmel, hvilket gør, at osten er forholdsvis mild i smagen. En vis salthed og en let bitterhed accepteres«. Denne beskrivelse er nyttig i forbindelse med den organoleptiske undersøgelse af produktet som led i kontrollen.

                  —

                  Det præciseres, at »Udskæring af »Fourme de Montbrison« er tilladt, hvis den ikke ødelægger ostens tekstur. Skorpe skal bibeholdes ved portioner, der vejer over 50 g«.

            I lyset af den konstante udvikling i forbrugsmønsteret for ost fastlægger denne bestemmelse en ramme, som skal forhindre afvigelser med hensyn til udskæringer.
      2.   Afsnit IV »Bevis for oprindelse«

      2.1.   Underafsnit IV.1 »Forpligtelser med hensyn til indberetning«

                  —

                  Det præciseres, at identifikationserklæringen »udfærdiges i henhold til en model, der er valideret af direktøren for Institut national de l’origine et de la qualité«.

            Der indføres et krav om, at producenter på forhånd skal indsende erklæringer, hvis de har til hensigt at standse eller genoptage produktionen, hvilket gør det muligt at sikre en nøjagtig overvågning af producenter, der midlertidigt ønsker at trække sig ud af den beskyttede oprindelsesbetegnelse.
      Indholdet i og betingelserne for fremsendelse af de erklæringer, der er nødvendige for at kende og følge op på produkterne, præciseres.
      Disse ændringer skyldes reformen af systemet for kontrol med oprindelsesbetegnelser, der blev indført ved lovbekendtgørelse nr. 2006-1547 af 7. december 2006 om udnyttelse af landbrugs- og skovbrugsprodukter samt fødevarer og havprodukter.
      2.2.   Underafsnit IV.2 »Registre«

                  —

                  Listen over registreringer, som aktøren skal foretage, suppleres for at muliggøre kontrol af de produktionsforhold, der er fastlagt i varespecifikationen.

            2.3.   Underafsnit IV.3 »Produktkontrol«

                  —

                  Det præciseres, på hvilket trin den organoleptiske undersøgelse af produktet foretages, og hvilken udtagningsmetode der anvendes. Disse metoder gentages i planen for kontrol af den beskyttede oprindelsesbetegnelse, der udarbejdes af kontrolmyndigheden.

            3.   Afsnit V »Produktionsmetode«

      3.1.   Underafsnit V.1 »Mælkeproduktion«

                  —

                  Malkekvægsbesætningen defineres. Det drejer sig om »alle de malkekøer og kvier til fornyelse af besætningen, som findes på bedriften«, idet det forudsættes, at »malkekøer er produktionsdyr og goldkøer« og »kvier er dyr mellem fravænningen og den første kælvning«. Denne definition skal for at undgå tvivl klart slå fast, hvilke dyr der henvises til med udtrykkene »malkekvægsbesætning«, »malkekøer« og »kvier« i resten af varespecifikationen.

                  —

                  I punkt V.1.a trækkes betingelserne for midlertidig undtagelse fra bestemmelsen om, at grundfoderet skal stamme fra det geografiske område, i perioder med tørke eller usædvanlige vejrforhold, eller hvis andre særlige forhold gør sig gældende, tilbage.

                  —

                  I punkt V.1.a præciseres det, at det andet afsnit vedrører basisrationen, og at planter fra korsblomstfamilien er udelukket som foder. Disse præciseringer skal forhindre tvetydighed i teksten.

                  —

                  I punkt V.1.a erstatter sætningen »Græs fra græsning, tørret eller fortørret græs, wraphø eller græs som ensilage, målt i tørstof, udgør mindst 80 % af malkekøernes basisration, målt som gennemsnit pr. malkeko pr. år« sætningen »Græs fra græsning, tørret eller fortørret græs, wraphø eller græs som ensilage er grundlaget for foderet«. Andelen af græs i basisrationen er således klart præciseret, og det samme er de dyr, foderet anvendes til, og det relevante tidsrum, hvilket letter kontrollerne. Denne bestemmelse fremhæver betydningen af foder på basis af græs i den beskyttede oprindelsesbetegnelse »Fourme de Montbrison«.

                  —

                  I punkt V.1.a erstatter sætningen »Andelen af majsensilage, målt i tørstof, må ikke overstige 20 % af malkekøernes basisration, målt som gennemsnit pr. malkeko pr. år« sætningen »Andelen af majsensilage, målt i tørstof, må ikke overstige 20 % af den daglige foderration, målt som gennemsnit pr. besætning pr. år«. Begrænsningen af mængden af majs finder således anvendelse på basisrationen og ikke den samlede ration og vedrører kun malkekøerne.

            Denne bestemmelse suppleres med sætningerne »I malkekvægsbesætningen er forbruget af majsensilage af hele planter forbeholdt kvier i den sidste drægtighedsmåned og malkekøer« og »Kumulation, i malkekøernes daglige ration, af hele majsplanter (grønne eller som ensilage) og vådkonserverede majskerner eller -kolber er forbudt«. Præciseringen af, hvilke dyr der må få majsensilage, letter kontrollen af den andel majsensilage, malkekøerne reelt får. Forbuddet mod kumulation af hele majsplanter og vådkonserverede majskerner eller -kolber sigter også mod at begrænse tilførslen af majs i malkekøernes foder, navnlig i gæret form.
      Alle disse bestemmelser sigter dels mod at sikre, at græs udgør den overvejende del af malkekøernes foder, dels mod at lette kontrollen med mere præcise henvisninger til de berørte dyr og perioder.

                  —

                  I punkt V.1.a begrænses bestemmelsen om tilførslen af halm uden for græsningssæsonen til kun at omfatte malkekøer: For at sikre sammenhæng foregår kontrollen med denne bestemmelse således for de enkelte malkekøer og ikke for malkekvægsbesætningen.

                  —

                  I punkt V.1.b anføres det, for at sikre større præcision, at forbuddet mod at holde kvæget opstaldet permanent og mod jordløs produktion gælder malkekøer.

                  —

                  I punkt V.1.b fastlægges der en minimumsgræsningsperiode på 150 dage om året for malkekøer. Denne betingelse øger andelen af græs i malkekøernes foder og letter kontrollen med græsningskravet.

                  —

                  I punkt V.1.b tillader en sætning forbeholdt grøntfodring i stalden denne praksis for malkekøer med græs fra det geografiske område og som supplement til græsning. Det gør det muligt at udnytte græs fra marker, der ligger for langt fra malkestaldene, til at køerne kan drives derud, som frisk grøntfoder.

                  —

                  I punkt V.1.b indføres en begrænsning af bedriftens belægning med henblik på at bidrage til at fremme den ekstensive drift af malkekvægsbedrifter under den beskyttede oprindelsesbetegnelse »Fourme de Montbrison«.

                  —

                  I punkt V.1.c indføres der en begrænsning af tilførslen af tilskudsfoder på højst 1 800 kg tørstof pr. malkeko om året. Denne bestemmelse fremmer således foder på grundlag af græs i basisrationen, som stammer fra det geografiske område.

                  —

                  I punkt V.1.c vil de råvarer, der er tilladt i det tilskudsfoder, malkekøerne får, og de tilladte tilsætningsstoffer af klarhedshensyn fremover være genstand for to særskilte positivlister.

            Positivlisten over de råvarer, der er tilladt i det tilskudsfoder, malkekøerne får, suppleres med våde majskerner; biprodukter af olieholdige frø uden tilsætning af urea; biprodukter af olieholdige frugter uden tilsætning af urea, bortset fra vegetabilske olier og fedtstoffer og kakaoskaller og -frugter; biprodukter af bælgfrugter og biprodukter fra gæring af mikroorganismer med inaktive eller døde celler, bortset fra produkter fremstillet på grundlag af biomasse af specifikke mikroorganismer, der dyrkes på bestemte substrater, bortset fra vinasse. Udtrykkene »alle kornsorter og biprodukter heraf«, »dehydreret sukkerrørssnitter«, »melasse«, »proteinholdige frø« og »salt, mineraler« erstattes af henholdsvis »alle hele korn og biprodukter heraf«, »tørrede sukkerrørssnitter«, »melasse«, »bælgfrugter« og »mineraler og biprodukter heraf«. Udtrykkene »foderkager uden tilsætning af urea« fjernes, fordi disse produkter er en del af biprodukterne af olieholdige frø eller frugter uden tilsætning af urea. Det præciseres desuden, at majskerner kan tør- eller vådkonserveres. Disse råvarer har ikke indflydelse på produktets kvalitet.
      Anvendelse af kaustisk soda til forarbejdning af korn og biprodukter heraf forbydes, eftersom det ikke er traditionel praksis.
      Positivlisten over tilsætningsstoffer erstatter sætningen »Tilskud, der sigter mod at ændre mælkens sammensætning, er forbudt« og indeholder detaljerede oplysninger om de tilladte kategorier og grupper under anvendelse af lovgivningens terminologi. Denne ændring skal forhindre tvetydighed eller fortolkningsvanskeligheder i forbindelse med kontrollerne.

                  —

                  I punkt V.1.e tilføjes en bestemmelse, der forbyder gmo'er i dyrenes foder og bedriftens afgrøder, med henblik på at bevare foderets traditionelle karakter.

            3.2.   Underafsnit V.3 »Forarbejdning«

                  —

                  I positivlisten over tilladte ingredienser eller tekniske hjælpestoffer eller tilsætningsstoffer, der må anvendes i mælken eller under fremstillingen, erstattes udtrykket »uskadelige bakterie-, gær- og skimmelkulturer« af udtrykket »bakterie-, gær- og skimmelkulturer, hvis uskadelighed er dokumenteret« med henblik på større præcision.

                  —

                  Afsnittet »De efterfølgende trin er udskæring af ostemassen i små stykker, omrøring, hvile, let presning, findeling, indarbejdelse af salt i ostemassen, hvorefter ostemassen fyldes i forme, afdryppes og anbringes på træhylderne. Disse trin specificeres i det følgende:« fjernes, eftersom alle de trin, der er oplistet i afsnittet, er beskrevet individuelt nedenfor i varespecifikationen.

                  —

                  Let presning af ostemassen i hvileperioden inden afdrypningen er fremover frivillig. Denne praksis er ikke en uundværlig del af den teknologiske fremstillingsproces, eftersom ostens endelige tørstofindhold overholder det, der er fastlagt i varespecifikationen.

                  —

                  Sætningen »Derefter skæres den i stykker, saltes og fyldes på forme« omformuleres som følger: »Derefter skæres den i stykker og saltes, senest når den fyldes på forme«. Ordlyden er således mere præcis med hensyn til tidspunktet for saltningen.

                  —

                  Det præciseres, at ostene afdryppes i et rum, uden at de undergår presning, og at de vendes flere gange, efter ostemassen er fyldt på forme.

                  —

                  Minimumsvarigheden af afdrypningen i formene, som foregår, uden at ostene presses, og ved, at de vendes flere gange, sænkes fra 24 til 18 timer. Udviklingen i praksis har reduceret denne varighed, uden at de fremstillede ostes kvalitet har lidt under det.

                  —

                  Sætningen »Ostene prikkes mindst 10 dage efter, at der er tilsat løbe« flyttes til punkt V.4, idet det præciseres, at det drejer sig om prikning af ostene.

            3.3.   Underafsnit V.4 »Modning og opbevaring«

      Sætningen »Efter prikning modnes osten i mindst 15 dage i ostekælder eller tørrerum, hvor temperaturen skal være mellem 6 °C og 12 °C og luftfugtigheden mellem 90 % og 98 %« erstattes af sætningen »Når osten forlader afdrypningsrummet, efter eventuel tørring, modnes den i ostekælder eller tørrerum, hvor temperaturen skal være mellem 6 °C og 12 °C og luftfugtigheden mellem 90 % og 98 %« suppleret med sætningen »Efter prikning modnes ostene mindst 15 dage i ostekælder eller tørrerum med de beskrevne temperatur- og luftfugtighedsforhold«.
      Disse præciseringer sigter mod en bedre beskrivelse af operationernes sammenhæng. Prikningen sker ikke, lige før ostene anbringes i ostekælderen, men når ostene er i ostekælderen. Ostene kan eventuelt tørres mellem det tidspunkt, hvor de forlader afdrypningsrummet, og det tidspunkt, hvor de anbringes i ostekælderen. Minimumsvarigheden af ostenes ophold i ostekælderen på 15 dage regnes fra datoen for tilsætning af blåskimmel.
      4.   Afsnit VIII »Mærkning«

      Pligten til at påføre angivelsen »appellation d’origine contrôlée« på mærkningen fjernes og erstattes af en pligt til at påtrykke EU's BOB-symbol for at sikre læsbarhed og synergi i kommunikationen på produkter med beskyttede oprindelsesbetegnelser.
      5.   Afsnit IX »Krav i nationale bestemmelser«

      I overensstemmelse med den nationale reform af systemet for kontrol med førnævnte beskyttede oprindelsesbetegnelser tilføjes en oversigt over de vigtigste punkter, der skal kontrolleres, og evalueringsmetoden.

      BILAG II

         KONSOLIDERET ENHEDSDOKUMENT

      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         »FOURME DE MONTBRISON«

      EF-Nr.: FR-PDO-0105-01014-06.07.2012

         BGB () BOB (X)

      1.   Navn

      »Fourme de Montbrison«
      2.   Medlemsstat eller tredjeland

      Frankrig
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.3.

                  Oste

            3.2.   Beskrivelse af produktet med betegnelsen i punkt 1

      »Fourme de Montbrison« er en cylinderformet ost fremstillet af komælk tilsat løbe med en højde på mellem 17 cm og 21 cm, en diameter på mellem 11,5 cm og 14,5 cm og en vægt på mellem 2,1 kg og 2,7 kg. Osten er en ikkepresset, ikkekogt fermenteret blåskimmelost, der saltes ved indarbejdelse af salt i ostemassen, når den fyldes i formene.
      Fedtindholdet i tørstof er på mindst 52 g af 100 g ost efter fuldstændig tørring, indholdet af tørstof skal være på mindst 52 g af 100 g modnet ost.
      Osten kan først opnå den beskyttede oprindelsesbetegnelse »Fourme de Montbrison« 32 dage efter tilsætning af løbe.
      Skorpen er tør, dunet og orangefarvet og kan have hvide, gule og røde pletter af skimmel. Ostemassen, der er cremefarvet, har få huller og en lyseblå marmorering.
      »Fourme de Montbrison« har en ensartet, lidt fast tekstur og smelter i munden. Den har en fin og parfumeret duft og en mælke- og frugtagtig smag med kun lidt blåskimmel, hvilket gør, at osten er forholdsvis mild i smagen. En vis salthed og en let bitterhed accepteres.
      3.3.   Råvarer (kun for forarbejdede produkter)

      —
      3.4.   Foder (kun for produkter af animalsk oprindelse)

      Igennem hele året består malkekøernes grundfoder af foder fra det geografiske område for betegnelsen.
      Det tilladte foder i basisrationen skal bestå af græs med undtagelse af planter fra korsblomstfamilien.
      Græs fra græsning, tørret eller fortørret græs, wraphø eller græs som ensilage, målt i tørstof, udgør mindst 80 % af malkekøernes basisration, målt som gennemsnit pr. malkeko pr. år.
      Andelen af majsensilage, målt i tørstof, må ikke overstige 20 % af malkekøernes basisration, målt som gennemsnit pr. malkeko pr. år.
      Uden for perioder med græsning skal malkekøerne fodres med mindst 3 kg halm om dagen i gennemsnit.
      Hvis der er græs på engene, og vejrforholdene tillader græsning, er malkekøernes græsning obligatorisk. Græsningsperioden skal være på mindst 150 dage om året.
      Mængden af tilladt fodertilskud er begrænset til i gennemsnit 1 800 kg tørfoder pr. malkeko pr. år, der udregnes på basis af den samlede besætning.
      De råvarer og tilsætningsstoffer, der er tilladt i det tilskudsfoder, malkekøerne får, fremgår af en positivliste.
      3.5.   Specifikke etaper af produktionen, som skal finde sted i det afgrænsede geografiske område

      Mælkeproduktion samt fremstilling, modning og opbevaring af ostene indtil 32 dage fra tilsætning af løben skal finde sted inden for det geografiske område.
      3.6.   Særlige regler vedrørende udskæring, rivning eller emballering osv.

      Udskæring af »Fourme de Montbrison« er tilladt, hvis den ikke ødelægger ostens tekstur. Skorpen skal bibeholdes ved portioner, der vejer over 50 g.
      3.7.   Specifikke mærkningsregler

      På emballagen for oste, som er omfattet af den kontrollerede oprindelsesbetegnelse »Fourme de Montbrison«, er anført ostens betegnelse med en skrifttype, der fylder mindst 2/3 af den største skrifttype på emballagen, og EU's BOB-symbol.
      Ud over den mærkning, der er obligatorisk for alle oste, er det forbudt at hæfte andre udtryk end specifikke varemærker direkte på navnet på oprindelsesbetegnelsen.
      4.   Præcis afgrænsning af det geografiske område

      Det geografiske område for »Fourme de Montbrison« omfatter:
      Departementet Loire: kommunerne Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l'Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d'Urfé, Les Salles, Sauvain, La Valla-sur-Rochefort og Verrières-en-Forez.
      Departementet Puy-de-Dôme: kommunerne Brugeron, Job, Saint-Anthème, Saint-Pierre-la-Bourlhonne og Valcivières.
      5.   Tilknytning til det geografiske område

      5.1.   Det geografiske områdes egenart

         Naturbestemte faktorer

      Det geografiske område for oprindelsesbetegnelsen »Fourme de Montbrison« omfatter de højtbeliggende heder i Forez-bjergene, der grænser op til departementerne Loire og Puy-de-Dôme, og den østlige del af Forez-bjergene. Det drejer sig om et middelhøjtliggende bjergområde (1 634 m på højeste sted), som generelt går i nord-sydlig retning, på granitholdige grundfjelde og naturligt afgrænset. Landskabet består af højtbeliggende og subalpine heder, som strukturerer et landskab med ubevoksede plateauer med afrundede højderygge og bælter af skovbeklædte skråninger, især med nåletræer. Her findes mange tørvemoser og græsenge. Den årlige nedbørsmængde er forholdsvis stor (over 1 000 mm om året i gennemsnit). Klimaet påvirkes både af havet og af fastlandet. Den årlige gennemsnitstemperatur er relativt lav, under 10 °C og hyppigt under 5 °C. Vintrene er lange og kolde, ofte med sne.
      På grund af højden og den betydelige nedbørsmængde er foderproduktionen overvejende baseret på permanente græsmarker.

         Menneskelige faktorer

      Siden middelalderen er »Fourme de Montbrison« blevet fremstillet i området Haut-Forez, og det var praksis indtil anden verdenskrig, at bedrifterne både varetog landbrug og opdræt. Produktionen af osten foregik i de lokaltypiske hytter »jasseries«, som er hytter i bjergene, der fandtes i stort antal på begge sider af bjergene i Forez. På daværende tidspunkt blev osten fremstillet i græsningssæsonen af mælk fra en besætning af beskeden størrelse. Fremstillingen blev varetaget af kvinder, mens mændene blev i landsbyen og fortsatte sommerarbejdet i marken. Det naturlige miljø leverede nåletræstammer, der, når de var udhulet, udgjorde afdrypningshylder (hylder af nåletræ), der var perfekt egnede til afdrypning af ostene under produktionen. Ostene blev ofte opbevaret frem til afslutningen af græsningsperioden og efterfølgende solgt på markeder på begge sider af bjerget, bl.a. det store marked i Montbrison.
      I dag går malkekvæget i høj grad på permanente græsmarker. I produktionen af »Fourme de Montbrison« udnyttes vegetationen på Forez-bjergene. Græsning er obligatorisk, når forholdene tillader det, foderet er baseret på græs, og begrænset anvendelse af majsensilage sikrer, at denne naturlige ressource udnyttes.
      Den teknologiske fremstillingsproces for »Fourme de Montbrison«, der afspejler den traditionelle produktionsmetode, udnytter en lokal viden, som omfatter:

                  —

                  passende omrøring i overensstemmelse med ostekornenes begrænsede størrelse med sider på omkring 0,5 cm til 1 cm

                  —

                  saltning, ved at salt indarbejdes i ostemassen, og udvendig saltning begrænses

                  —

                  den meget specifikke teknik med supplerende afdrypning på hylder af nåletræ.

            5.2.   Produktets egenart

      »Fourme de Montbrison« er en blåskimmelost med fin og parfumeret duft. Den er cylinderformet med en højde på mellem 17 cm og 21 cm og en diameter på mellem 11,5 cm og 14,5 cm og har en orangefarvet skorpe. At der er få huller og kun lidt blåskimmel gør, at osten er forholdsvis mild i smagen.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      De specifikke kendetegn for »Fourme de Montbrison« stammer navnlig fra de særlige teknikker i mælkeproduktionen og fremstillingen af ostene.
      Mælkeproduktionen er afhængig af græsengenes frodighed på Forez-bjergene og bidrager til ostenes fine og parfumerede duft.
      Ostens relativt lille format er forbundet med produktets oprindelse: besætningerne er af beskeden størrelse, hvilket medfører en begrænset mælkeproduktion, og forarbejdningen af mælken varetages af kvindelig arbejdskraft.
      »Fourme de Montbrison«s forholdsvis milde smag er forbundet med udskæringen i små korn. Ostekornenes ringe størrelse skaber små huller i ostemassen, der sikrer en begrænset dannelse af skimmelkulturer af Penicillium roqueforti, som ikke er så kraftig som i andre blåskimmeloste.
      Skorpens karakteristiske orange farve skyldes saltningsteknikker, der fremmer fremvæksten af overfladeflora. Udviklingen af overfladefloraen opnås også som følge af afdrypningen på hylder af nåletræ. Hylderne af nåletræ indeholder overfladefloraen og bidrager således direkte til udviklingen heraf ved at forhindre en for hurtig udtørring af skorpen.
      Saltningsteknikkerne gør desuden, at »Fourme de Montbrison« bliver mindre salt end andre blåskimmeloste.

         Henvisning til offentliggørelsen af varespecifikationen

      (Artikel 5, stk. 7, i forordning (EF) nr. 510/2006)
      https://www.inao.gouv.fr/fichier/CDCFourmeDeMontbrison.pdf

         (1)  EUT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).


title: Rådets gennemførelsesforordning (EU) nr. 284/2014 af 21. marts 2014 om gennemførelse af forordning (EF) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               21.3.2014

               DA

               Den Europæiske Unions Tidende

               L 86/27

      RÅDETS GENNEMFØRELSESFORORDNING (EU) Nr. 284/2014
   af 21. marts 2014
   om gennemførelse af forordning (EF) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1, og
   ud fra følgende betragtninger:

               (1)

               Den 17. marts 2014 vedtog Rådet forordning (EF) nr. 269/2014.

               (2)

               I betragtning af situations alvor, mener Rådet, at der bør tilføjes yderligere personer på listen over fysiske og juridiske personer, enheder og organer, der er omfattet af de restriktive foranstaltninger, jf. bilag I til forordning (EU) nr. 269/2014.

               (3)

               Bilag I til forordning (EU) nr. 269/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   De personer, der er opført på listen i bilaget til denne forordning, tilføjes på listen i bilag I til forordning (EU) nr. 269/2014.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2014.

            På Rådets vegne

         D. KOURKOULAS

            Formand

      (1)  EUT L 78 af 17.3.2014, s. 6.

      BILAG

         Liste over fysiske og juridiske personer, enheder og organer, jf. artikel 1

                  Navn

                  Identificerende oplysninger

                  Begrundelse

                  Dato for opførelse på listen

                  1.

                  Rogozin, Dmitry Olegovich

                  født den 21.12.1963 i Moskva

                  Vicepremierminister i Den Russiske Føderation.
                  Opfordrede offentligt til annekteringen af Krim.

                  21.3.2014

                  2.

                  Glazyev, Sergey

                  født den 1.1.1961 i Zaporozhye (Ukrainske SSR)

                  Rådgiver for præsidenten for Den Russiske Føderation.
                  Opfordrede offentligt til annekteringen af Krim.

                  21.3.2014

                  3.

                  Matviyenko, Valentina Ivanova

                  født den 7.4.1949 i Shepetovka, Khmelnitskyi Oblast (Ukrainske SSR)

                  Formand for Føderationsrådet. Den 1. marts 2014 støttede hun offentligt i Føderationsrådet deployeringen af russiske styrker i Ukraine.

                  21.3.2014

                  4.

                  Naryshkin, Sergei Evgenevich

                  født den 27.10.1954
                  i Skt. Petersborg (tidl. Leningrad)

                  Formand for Statsdumaen. Støttede offentligt deployeringen af russiske styrker i Ukraine. Støttede offentligt traktaten om genforening af Rusland og Krim og den føderale forfatningslovgivning i tilknytning hertil.

                  21.3.2014

                  5.

                  Kiselyov, Dmitry Konstantinovich

                  født den 26.4.1954

                  Udnævnt ved præsidentielt dekret den 9. december 2013 til leder af det russiske føderale nyhedsbureau "Rossiya Segodnya".
                  Central figur i regeringens propaganda, som støtter deployeringen af russiske styrker i Ukraine.

                  21.3.2014

                  6.

                  Nosatov, Alexander Mihailovich

                  født den 27.3.1963 i Sevastopol (Ukrainske SSR)

                  Viceøverstbefalende for Sortehavsflåden, kontreadmiral.
                  Ansvarlig for ledelsen af de russiske styrker, som har besat suverænt ukrainsk territorium.

                  21.3.2014

                  7.

                  Kulikov, Valery Vladimirovich

                  født den 1.9.1956 i Zaporozhye (Ukrainske SSR)

                  Viceøverstbefalende for Sortehavsflåden, kontreadmiral.
                  Ansvarlig for ledelsen af de russiske styrker, som har besat suverænt ukrainsk territorium.

                  21.3.2014

                  8.

                  Surkov, Vladislav Yurievich

                  født den 21.9.1964 i Solntsevo, Lipetsk

                  Rådgiver for præsidenten for Den Russiske Føderation. Han organiserede processen på Krim, hvorved lokalsamfund på Krim blev mobiliseret til at iværksætte aktioner, der underminerede de ukrainske myndigheder på Krim.

                  21.3.2014

                  9.

                  Mikhail Malyshev

                  formand for valgkommissionen på Krim

                  Ansvarlig for administrationen af folkeafstemningen på Krim. Ansvarlig for undertegnelsen af resultaterne af folkeafstemningen i henhold til det russiske system.

                  21.3.2014

                  10.

                  Valery Medvedev

                  formand for valgkommissionen i Sevastopol

                  Ansvarlig for administrationen af folkeafstemningen på Krim. Ansvarlig for undertegnelsen af resultaterne af folkeafstemningen i henhold til det russiske system.

                  21.3.2014

                  11.

                  Generalløjtnant Igor Turchenyuk

                  øverstbefalende for de russiske styrker på Krim

                  De facto-øverstbefalende for de russiske tropper, der er deployeret på Krim (og som Rusland fortsat officielt refererer til som "lokale selvforsvarsmilitser").

                  21.3.2014

                  12.

                  Elena Borisovna Mizulina

                  stedfortræder i Statsdumaen

                  Ophavsmand og medforslagsstiller til de nylige lovgivningsforslag i Rusland, som ville have gjort det muligt for regioner i andre lande at tilslutte sig Rusland uden forudgående samtykke fra deres centrale myndigheder.

                  21.3.2014


title: Kommissionens gennemførelsesforordning (EU) nr. 309/2012 af 11. april 2012 om faste importværdier med henblik på fastsættelse af indgangsprisen for visse frugter og grøntsager

text:
               12.4.2012

               DA

               Den Europæiske Unions Tidende

               L 102/7

         KOMMISSIONENS GENNEMFØRELSESFORORDNING (EU) Nr. 309/2012
   af 11. april 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. april 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/1894 af 26. oktober 2016 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
               28.10.2016

               DA

               Den Europæiske Unions Tidende

               L 293/28

         KOMMISSIONENS GENNEMFØRELSESFORORDNING (EU) 2016/1894
   af 26. oktober 2016
   om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
   under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
   ud fra følgende betragtninger:

               (1)

               Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

               (2)

               Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

               (3)

               Forordning (EF) nr. 1484/95 bør ændres i overensstemmelse hermed.

               (4)

               For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Bilag I til forordning (EF) nr. 1484/95 erstattes af teksten i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 150 af 20.5.2014, s. 1.

      (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af tillægsimporttold for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

      BILAG

            »BILAG I

                        KN-kode

                        Varebeskrivelse

                        Repræsentativ pris
                        (EUR/100 kg)

                        Sikkerhed, jf. artikel 3
                        (EUR/100 kg)

                        Oprindelse (1)

                        0207 12 10

                        Høns (såkaldte 70 pct.-høns), frosne

                        108,4

                        0

                        AR

                        0207 12 90

                        Høns (såkaldte 65 pct.-høns), frosne

                        119,8

                        0

                        AR

                        169,7

                        0

                        BR

                        0207 14 10

                        Udskårne udbenede stykker af høns, frosne

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Udskårne udbenede stykker af kalkun, frosne

                        353,7

                        0

                        BR

                        345,9

                        0

                        CL

                        0408 91 80

                        Æg uden skal, tørrede

                        350,0

                        0

                        AR

                        1602 32 11

                        Tilberedninger af høns, ikke kogt, stegt eller på lignende måde tilberedt

                        197,9

                        27

                        BR

         (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.«


title: Kommissionens gennemførelsesforordning (EU) nr. 1259/2014 af 24. november 2014 om godtgørelse af bevillinger, der er fremført fra regnskabsåret 2014 i overensstemmelse med artikel 26, stk. 5, i Europa-Parlamentets og Rådets forordning (EU) nr. 1306/2013

text:
               26.11.2014

               DA

               Den Europæiske Unions Tidende

               L 339/1

         KOMMISSIONENS GENNEMFØRELSESFORORDNING (EU) Nr. 1259/2014
   af 24. november 2014
   om godtgørelse af bevillinger, der er fremført fra regnskabsåret 2014 i overensstemmelse med artikel 26, stk. 5, i Europa-Parlamentets og Rådets forordning (EU) nr. 1306/2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6,
   efter høring af Komitéen for Landbrugsfondene, og
   ud fra følgende betragtninger:

               (1)

               I overensstemmelse med artikel 169, stk. 3, i Europa-Parlamentets og Rådets forordning (EU, Euratom) nr. 966/2012 (2) kan bevillinger, der ikke er indgået forpligtelser for, og som vedrører de foranstaltninger, der fremgår af artikel 3, stk. 1, i Europa-Parlamentets og Rådets forordning (EF) nr. 1290/2005 (3) fremføres til det følgende regnskabsår. En sådan fremførsel begrænses til 2 % af de oprindelige bevillinger og til tilpasningssatsen for direkte betalinger, som det fremgår af artikel 11 i Rådets forordning (EF) nr. 73/2009 (4), der blev anvendt det foregående regnskabsår. Dette kan føre til en yderligere betaling til de slutmodtagere, der blev underlagt denne tilpasning.

               (2)

               I overensstemmelse med artikel 26, stk. 5, i forordning (EU) nr. 1306/2013, uanset artikel 169, stk. 3, i forordning (EU, Euratom) nr. 966/2012 skal medlemsstaterne godtgøre de bevillinger, der er fremført til slutmodtagere, som i det regnskabsår, som bevillingerne er fremført til, er genstand for tilpasningssatsen. Den godtgørelse finder kun anvendelse for slutbrugere i de medlemsstater, hvor der i det foregående regnskabsår blev anvendt finansiel disciplin (5).

               (3)

               I overensstemmelse med artikel 26, stk. 7, i forordning (EU) nr. 1306/2013 skal ethvert beløb til reserven til kriser i landbrugssektoren, som der henvises til i forordningens artikel 25, og som ikke er udnyttet, desuden udbetales i overensstemmelse med forordningens artikel 26, stk. 5.

               (4)

               I overensstemmelse med artikel 1, stk. 1, i Rådets forordning (EU) nr. 1181/2013 (6) finder finansiel disciplin anvendelse i forbindelse med direkte betalinger for så vidt angår kalenderåret 2013.

               (5)

               Reserven til kriser i landbrugssektoren blev først anvendt den 15. oktober 2014, hvilket betyder, at det beløb, der stilles til rådighed i EGFL-budgettet for 2014 ikke vil blive anvendt i indeværende regnskabsår. På baggrund af gennemførelsen af EGFL-bevillingerne for 2014 under delt forvaltning for perioden 16. oktober 2013 til 15. oktober 2014 samt en anslået gennemførelse under delt forvaltning fra den 1. januar 2014 til den 31. december 2014 forbliver de yderligere bevillinger, som der ikke er indgået forpligtelser for, desuden i EGFL-budgettet for 2014.

               (6)

               På baggrund af medlemsstaternes udgiftsanmeldelser for perioden 16. oktober 2013 til 15. oktober 2014 beløber den nedsættelse som følge af finansiel disciplin, som medlemsstaterne faktisk har gennemført i regnskabsåret 2014, sig til 868,2 mio. EUR.

               (7)

               Som følge heraf kan de uudnyttede bevillinger, der svarer til beløbet for finansiel disciplin, der er anvendt i regnskabsåret 2014 på 868,2 mio. EUR, der forbliver inden for grænsen på 2 % af de oprindelige bevillinger, der vedrører de foranstaltninger, der henvises til i artikel 3, stk. 1, i forordning (EF) nr. 1290/2005 fremføres til regnskabsåret 2015 efter Kommissionens beslutning i overensstemmelse med forordning (EU, Euratom) nr. 966/2012, artikel 169, stk. 3, afsnit 5.

               (8)

               For at sikre, at godtgørelsen af disse bevillinger til slutbrugerne står i rimeligt forhold til tilpasningssatsen for finansiel disciplin, er det på sin plads at Kommissionen fastsætter de beløb, der er til rådighed for medlemsstaterne med henblik på godtgørelsen.

               (9)

               For at undgå, at medlemsstaterne bliver tvunget til at gennemføre en yderligere betaling i forbindelse med denne godtgørelse, bør denne forordning være gældende fra den 1. december 2014. Som følge heraf er beløbene i denne forordning endelige og gælder med forbehold af anvendelse af nedsættelserne i overensstemmelse med artikel 41, stk. 1, i forordning (EU) nr. 1306/2013, andre rettelser, som der tages højde for i beslutningen om månedlig betaling der vedrører de udgifter, der afholdes af medlemsstaternes betalingsorganer for oktober 2014 i overensstemmelse med 18, stk. 3, i forordning (EU) nr. 1306/2013 samt eventuelle nedsættelser og supplerende betalinger, der gennemføres i overensstemmelse med artikel 18, stk. 4 i nærværende forordning eller beslutninger, der træffes inden for rammerne af proceduren for regnskabsafslutning.

               (10)

               I overensstemmelse med artikel 169, stk. 3, i forordning (EU, Euratom) nr. 966/2012 kan de bevillinger, der ikke er indgået forpligtelser for, kun fremføres til det følgende regnskabsår. Det er derfor på sin plads at Kommissionen fastsætter datoer for støtteberettigelse for medlemsstaternes udgifter i forbindelse med godtgørelse i overensstemmelse med artikel 26, stk. 5, i forordning (EU) nr. 1306/2013, idet der tages højde for regnskabsåret for landbrug som defineret i artikel 39 i denne forordning.

               (11)

               For at tage højde for det korte tidsrum mellem anmeldelsen af medlemsstaternes gennemførelse af EFGL-bevillingerne for 2014 under delt forvaltning for perioden 16. oktober 2013 til 15. oktober 2014 og behovet for at anvende nærværende forordning fra den 1. december 2014, bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET FØLGENDE FORORDNING:
   Artikel 1
   De bevillinger, der vil blive fremført fra regnskabsåret 2014 i overensstemmelse med artikel 169, stk. 3, i forordning (EU, Euratom) nr. 966/2012, og som i overensstemmelse med artikel 26, stk. 5, i forordning (EU) nr. 1306/2013 stilles til rådighed for medlemsstaterne med henblik på godtgørelse til slutmodtagerne, der i regnskabsåret 2015 er underlagt tilpasningssatsen i overensstemmelse med Kommissionens gennemførelsesforordning (EU) nr. 1227/2014 (7) findes i bilaget til nærværende forordning.
   De beløb, der vil blive remført, er underlagt Kommissionens beslutning om fremførsel i overensstemmelse med forordning (EU) nr. 966/2012, artikel 169, stk. 3, femte afsnit.
   Artikel 2
   Medlemsstaterne er kun berettiget til at modtage EU-støtte i forbindelse med deres udgifter til godtgørelse af fremførte bevillinger, hvis de relevante beløb er blevet udbetalt til modtagerne senest den 16. oktober 2015.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra 1. december 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. november 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 347.

      (2)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

      (3)  Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209 af 11.8.2005, s. 1).

      (4)  Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (EUT L 30 af 31.1.2009, s. 16).

      (5)  Der anvendes ikke finansiel disciplin i Bulgarien, Kroatien og Rumænien i overensstemmelse med artikel 8, stk. 2, i Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

      (6)  Rådets forordning (EU) nr. 1181/2013 af 19. november 2013 om fastlæggelse af en tilpasningssats for direkte betalinger som fastsat i Rådets forordning (EF) nr. 73/2009 for kalenderåret 2013 og om ophævelse af Kommissionens gennemførelsesforordning (EU) nr. 964/2013 (EUT L 313 af 22.11.2013, s. 13).

      (7)  Kommissionens gennemførelsesforordning (EU) nr. 1227/2014 af 17. november 2014 om fastlæggelse af en tilpasningssats for direkte betalinger som fastsat i Rådets forordning (EF) nr. 73/2009 for kalenderåret 2014 og om ophævelse af Kommissionens gennemførelsesforordning (EU) nr. 879/2014 (EUT L 331 af 18.11.2014, s. 6).

      BILAG
      Beløb, der er til rådighed for godtgørelse af fremførte bevillinger

                  (beløb i EUR)

                  Belgien

                  13 551 741

                  Tjekkiet

                  21 168 544

                  Danmark

                  23 196 648

                  Tyskland

                  125 613 712

                  Estland

                  1 999 607

                  Irland

                  27 196 811

                  Grækenland

                  35 594 447

                  Spanien

                  110 713 618

                  Frankrig

                  193 513 120

                  Italien

                  71 006 784

                  Cypern

                  689 016

                  Letland

                  2 262 601

                  Litauen

                  6 011 809

                  Luxembourg

                  813 093

                  Ungarn

                  26 861 237

                  Malta

                  64 499

                  Nederlandene

                  19 962 029

                  Østrig

                  13 848 862

                  Polen

                  36 451 389

                  Portugal

                  13 001 479

                  Slovenien

                  1 777 463

                  Slovakiet

                  8 891 177

                  Finland

                  11 301 184

                  Sverige

                  15 739 925

                  Det Forenede Kongerige

                  86 964 834


title: Kommissionens gennemførelsesforordning (EU) nr. 1250/2013 af 2. december 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Českobudějovické pivo (BGB))

text:
               4.12.2013

               DA

               Den Europæiske Unions Tidende

               L 323/26

         KOMMISSIONENS GENNEMFØRELSESFORORDNING (EU) Nr. 1250/2013
   af 2. december 2013
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Českobudějovické pivo (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Tjekkiets ansøgning om godkendelse af en ændring af varespecifikationen for den beskyttede geografiske betegnelse »Českobudějovické pivo«, der er registreret i henhold til Kommissionens forordning (EF) nr. 1107/96 (2) som ændret ved akten vedrørende vilkårene for Den Tjekkiske Republiks tiltrædelse af Den Europæiske Union (3).

               (2)

               Eftersom der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i nævnte forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EFT L 148 af 21.6.1996, s. 1.

      (3)  EUT L 236 af 23.9.2003, s. 33.

      (4)  EUT C 134 af 14.5.2013, s. 54.

      BILAG
      Fødevarer bestemt til konsum, som er opført i bilag I, del I, til forordning (EU) nr. 1151/2012:

         Kategori 2.1.   Øl

      TJEKKIET
      Českobudějovické pivo (BGB)